Inte
suaze des iniziativis par lançâ la strategjie “Global Futures”,
che si propon di formâ citadins bilengâi cun competencis ancje tune
tierce lenghe, il ministri galês pe educazion Huw Lewis si è cjatât
cuntune delegazion de Cymdeithas yr Iaith Gymraeg, organizazion in
prime linie inte difese dai dirits linguistics. Lis scuelis cul galês
tant che seconde lenghe no àn dât i risultâts che si sperave e,
pal ministri, si à di pontâ intal zîr di cinc agns a slargjâ l’ûs
dal galês veicolâr, o sei doprât par insegnâ un pocjis di
materiis, in maniere di ufrî a ducj i students la pussibilitât di
imparâ pardabon il galês. La linie di Lewis e cjate in cunvigne la
Cymdeithas che di agns e sburte par lâ ta cheste direzion. La
organizazion e domande però al guvier di meti jù chest principi tal
so plan strategjic e tai obietîfs pe scuele, in câs contrari al
sarà dificil cambiâ la situazion di vuê.
Font:
Cymdeithas,
12/10/15
swe_Latn fur_Latn fur_Latn fur_Latn cym_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn cym_Latn unk